CELEX: 31992R2097
Language: el
Date: 1992-07-24 00:00:00
Title: Κανονισμός (ΕΟΚ) αριθ. 2097/92 της Επιτροπής της 24ης Ιουλίου 1992 για την τροποποίηση του κανονισμού (ΕΟΚ) αριθ. 1805/78 περί της αποσύρσεως από τις οργανώσεις των παραγωγών οπωροκηπευτικών των προϊόντων που δεν ανταποκρίνονται στους κανόνες εμπορίας

Avis juridique important

|

31992R2097

Κανονισμός (ΕΟΚ) αριθ. 2097/92 της Επιτροπής της 24ης Ιουλίου 1992 για την τροποποίηση του κανονισμού (ΕΟΚ) αριθ. 1805/78 περί της αποσύρσεως από τις οργανώσεις των παραγωγών οπωροκηπευτικών των προϊόντων που δεν ανταποκρίνονται στους κανόνες εμπορίας  

Επίσημη Εφημερίδα αριθ. L 210 της 25/07/1992 σ. 0014 - 0014 Φινλανδική ειδική έκδοση: Κεφάλαιο 3 τόμος 43 σ. 0166  Σουηδική ειδική έκδοση: Κεφάλαιο 3 τόμος 43 σ. 0166 

ΚΑΝΟΝΙΣΜΟΣ (ΕΟΚ) αριθ. 2097/92 ΤΗΣ ΕΠΙΤΡΟΠΗΣ  της 24ης Ιουλίου 1992  για την τροποποίηση του κανονισμού (ΕΟΚ) αριθ. 1805/78 περί της αποσύρσεως από τις οργανώσεις των παραγωγών οπωροκηπευτικών των προϊόντων που δεν ανταποκρίνονται στους κανόνες  εμπορίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 15 παράγραφος 1 δεύτερο  εδάφιο,  Εκτιμώντας:  ότι στον κανονισμό (ΕΟΚ) αριθ. 1805/72 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1592/87 (4), καθορίζονται οι όροι με τους οποίους οι οργανώσεις των παραγωγών μπορούν, σε εφαρμογή του άρθρου 15 παράγραφος 1 δεύτερο  εδάφιο του κανονισμού (ΕΟΚ) αριθ. 1035/72, να αποφασίσουν να μην πωλούν τα προϊόντα που είναι σύμφωνα με τους κανόνες ποιότητας αλλά δεν ανταποκρίνονται στους κανόνες εμπορίας που αυτές οι οργανώσεις έχουν εγκρίνει για να περιοριστεί η προσφορά- ότι  στον κανονισμό αυτό καθορίζονται ειδικότερα οι ελάχιστες απαιτήσεις στις οποίες πρέπει να ανταποκρίνονται τα προϊόντα αυτά για να αποσυρθούν-  ότι ο κατάλογος των προϊόντων που περιλαμβάνονται στο παράρτημα ΙΙ του κανονισμού (ΕΟΚ) αριθ. 1035/72, στα οποία εφαρμόζονται οι διατάξεις του άρθρου 15 παράγραφος 1 δεύτερο εδάφιο του ιδίου αυτού κανονισμού, συμπληρώθηκε με τα νεκταρίνια  (συμπεριλαμβανομένων των brugnons)- ότι συνεπώς πρέπει να περιληφθούν αυτές οι τελευταίες στον κανονισμό (ΕΟΚ) αριθ. 1805/78-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 δεύτερη περίπτωση του κανονισμού (ΕΟΚ) αριθ. 1805/78 αντικαθίσταται από το ακόλουθο κείμενο:  "- για τις τομάτες, τα επιτραπέζια σταφύλια, τα βερίκοκα, τα ροδάκινα και τα νεκταρίνια (συμπεριλαμβανομένων των brugnons), στις απαιτήσεις της ποιότητας, της ταξινομήσεως και της συσκευασίας που προβλέπονται από τους κανόνες ποιότητας για τις εν λόγω  κατηγορίες, τα ροδάκινα και τα νεκταρίνια (συμπεριλαμβανομένων των brugnons), μπορούν εντούτοις να παρουσιάζονται χωρίς να είναι ταξινομημένα κατά στρώσεις μέσα στη συσκευασία."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 205 της 29. 7. 1978, σ. 64. (4) ΕΕ αριθ. L 146 της 6. 6. 1987, σ. 53.